આ વિશે જણાવતાં માઝગાવમાં રહેતા દીપક ગોહિલે જણાવ્યું હતું કે ‘મૉન્સૂન આવવાની તૈયારી જ છે એમ છતાંય અમારા વિસ્તારમાં મોટા ભાગની ગટરો તો એમ ને એમ જ ઊભરાઈ રહી છે. દર વખતે નાળાં અને ગટર સાફ કરવામાં આવે છે છતાંય ઠેકઠેકાણે પાણી ભરાય છે તો પછી આ વખતે તો કેવી હાલત થશે એ તો રામભરોસે છે. આ ઉપરાંત અહીંનાં રેલવે-સ્ટેશનોના ટ્રૅક પર પણ સાફસફાઈ કરવામાં આવી નથી, જેના કારણે વરસાદના સમયે ટ્રૅક પર પાણી ભરાઈ જાય છે અને ટ્રેનો સમયસર દોડી શકતી નથી. ઇલેક્શનની તૈયારીઓ અને વોટિંગનાં કામો માટે સુધરાઈના વિવિધ વિભાગના કર્મચારીઓ અને અધિકારીઓને ડ્યુટી પર રાખ્યા હોવાથી નાળાં-ગટરોની સાફસફાઈ થઈ નહીં અને એની અસર સામાન્ય જનતા પર થાય છે. જો આ અધિકારીઓ ઇલેક્શનની ડ્યુટીમાં ન હોત તો આ કામમાં ડીલે થયું ન હોત.’